Účasť verejnosti je upravená len vo veci bežného zasadnutia rady školy podľa § 24 ods. 15 zákona č. 596/2003 Z. z. 
Ani jedno ustanovenie § 5 zákona č. 552/2003 Z. z. výslovne neustanovuje, že výberové konanie môže byť verejné. 
Naproti tomu  je ale v § 5 ods. 6 zákona č. 552/2003 Z. z. ustanovené, že výberová komisia zhodnotí výsledok výberového konania a na základe výsledkov určí poradie uchádzačov a zverejní výsledok výberového konania tak, aby bolo prístupné každému uchádzačovi – teda výsledok výberového konania nie je verejne prístupný, prístupný je len uchádzačom.
Ak by sa na výberovom konaní zúčastnila verejnosť, zo strany tretích osôb by vo vzťahu k uchádzačovi mohlo dôjsť k porušeniu práva na ochranu osobných údajov uchádzača alebo práva na ochranu osobnosti (prejavy osobnosti, overovanie predpokladov na výkon práce).
Z vyššie uvedeného teda vyplýva, že účasť verejnosti (ani zriaďovateľa) na výberovom konaní na miesto riaditeľa školy nie je možná.